Toshkentdagi Ahmad Donish va Nurafshon ko‘chasi kesishmasidagi yo‘lning bir qismi 25 noyabrgacha yopildi. Bu haqda poytaxt hokimligi xabar bermoqda. Qayd etilishicha, 15 noyabrdan 25 noyabrgacha Sebzor va Nurafshon ko‘chasi kesishmasidan Nurafshon ko‘chasi bo‘ylab yo‘lning bir tomoni qisman yopildi. Bunga yo‘lni ta’mirlash ishlari olib borilayotgani sabab ekani ma’lum qilingan. Avtotransport vositalarining harakatlanishi uchun qarama-qarshi yo‘l ochiq bo‘ladi. Haydovchilardan yuzaga kelgan noqulaylik uchun uzr so‘ralgan.